विज्ञापन

मायानगरी मुंबई में रहने के सपने दिखाकर एक छात्रा से दुष्कर्म का मामला सामने आया है। आरोप है कि युवक ने उसे इंडियन आयडल में हिस्सा दिलाने का झांसा दिया था। आरोपी ने छात्रा को अपना नाम अभिषेक बताया और इसी नाम से छात्रा से मिलता रहा लेकिन जब छात्रा के सामने युवक की असलियत सामने आई तो उसके होश उड़ गए। जानें क्या है पूरा मामला:-



मेरठ के रहने वाले एक युवक पर देहरादून की युवती ने दुष्कर्म का आरोप लगाते हुए मामला दर्ज कराया है। युवती के अनुसार आरोपी अभिषेक नाम से छात्रा से मिलता रहा, जबकि असली नाम फिरोज खान निकला। आरोपी ने पहले मसूरी में और फिर दिल्ली में कई महीनों तक दुष्कर्म किया। युवती को जब उसकी असलियत पता चली तो उसने पुलिस को सूचना दी। पुलिस ने मुकदमा दर्ज कर आरोपी को गिरफ्तार कर लिया।



एसएसआई कोतवाली अशोक राठौर ने बताया कि युवती की शिकायत के आधार पर मुकदमा कर आरोपी मेरठ निवासी फिरोज खान शाहपीर गेट बड़ी मस्जिद कोतवाली को बुधवार तहसील चौक से गिरफ्तार किया। जानकारी के मुताबिक देहरादून की एक युवती ने बुधवार को शहर कोतवाली में तहरीर दी है।



युवती बीकॉम पास है और वह गाने का शौक रखती थी। साल 2016 में उसने इंडियन आयडल की साइट पर सिंगिंग कांप्टीशन में भाग लेने की इच्छा जताई थी। इसके बाद युवती के पास एक फोन आया। फोन करने वाले ने खुद को इंडियन आयडल ग्रुप का व्यक्ति बताया और कहा कि वह उससे देहरादून में मिलने आएगा।